google/wiki40b huggingface dataset:
IGN

IGN er en nettside med nyheter, anmeldelser og forhåndsvisninger for multimedia med hovedfokus på videospill. IGN ble startet i september 1997, og er en av de største spillrelaterte nettstedene.

Spill

IGN sitt hovedfokus er videospill. De ulike kanalene (kategoriene) innen spill er PC, PlayStation 2, PlayStation 3, PSP, Xbox, Xbox 360, GameCube, Wii, Nintendo DS, Game Boy, mobilspill, N-Gage, PlayStation, Nintendo 64, Dreamcast og Macintosh, i tillegg til spillrelaterte temaer som koder, FAQ og detaljerte spillguider.

Annet

IGN har også kanaler for film, DVD, musikk, tegneserier, tilbehør, sport, biler, babes og TV.
Ulsrud gård

Ulsrud gård er en gård i Bydel Østensjø i Oslo. Den har gitt navn til boligstrøket Ulsrud.
Gårdens opprinnelige navn var «Ulfsrud», av mannsnavnet Ulf. Gården nevnes i Biskop Eysteins jordebok, og ble senere kirkegods. I 1679 solgte kongen Ulsrud gård til Ulrik Fredrik Gyldenløve. Senere kjente eiere omfatter blant annet Thomas Heftye sr. og Håkon Tveter. Heftye fikk oppført Sarabråtveien fra Ulsrud gård inn i Østmarka mot landstedet Sarabråten. Det ble også drevet en sportsstue på stedet, frem til mellomkrigstiden.
Ulsrud gård hadde to husmannsplasser; Beverlia og Bjerke. Begge disse lå i skråningen opp imot Ulsrudvann. I Aker-lensmannens oversikt over husmannsplasser fra 1771 nevnes ingen av disse, noe som antageligvis betyr at de tidligst ble etablert på slutten av 1700-tallet. Dikteren Olav Nygard bodde i Beverlia de siste par leverårene. 
Gårdsdriften på Ulsrud opphørte i 1945, da jordbruksarealet ble ekspropriert av kommunen. Blant annet ble Ulsrud hageby bygget på gårdens tidligere grunn. 
Hovedbygningen på Ulsrud gård er fra 1850-tallet i empire. Sidebygningen er litt yngre. I 1983 forsvant låven på gården til fordel for lokalene til Toyota Oppsal. Byantikvaren anser gården og husmannsplassene som verneverdige.
Fana kirke

Historie

Steinkirken er antatt bygget ca. år 1153, og er nevnt første gang i et vernebrev fra pave Gregor IX i 1228. Kirken er prostikirke i Fana prosti.
I 1723 ble kirkene i Norge lagt ut for salg, og også Fana kirke havnet på private hender. Det var imidlertid to av bygdas bemidlede innbyggere som sammen fikk tilslaget på 169 riksdaler og 12 skilling, disse var Nils Olson Austevoll og Vinsens Nilsson Nedre Titlestad. Først i 1862 ble kirken kjøpt tilbake av sognet. Nesten 150 år i privat eie hadde medført betydelig forfall, og man bestemte seg derfor for en omfattende ombygging som ble avsluttet i 1871. I denne sammenheng ble svært mye av kirkens inventar fjernet og auksjonert bort. Det meste av dette er i dag regnet som tapt. Det tok ikke lang tid før man innså at denne ombyggingen var en tabbe, og i 1920-årene ble arkitekt Fredrik Konow Lund rekvirert til å lede arbeidet med å tilbakeføre kirken til sin opprinnelige utforming slik den hadde hatt siden middelalderen. Ytterligere restaureringsarbeider ble gjort i forbindelse med kirkens 800-årsjubileum i 1953 hvor også Norges konge Haakon VII deltok.
Kirken er i nyere tid blitt restaurert både innvendig og utvendig, og det meste av arbeidet var fullført sommeren 2008. Blant annet er overflater blitt kalket og malt innvendig, og skifertaket er skiftet ut.

Sagnet om det hellige sølvkorset

Ifølge et gammelt sagn skal to brødre, den ene av dem blind, ha fisket opp et sølvkors utenfor Korsneset i Korsfjorden i Fana. Den blinde skal ha blitt leget etter å ha rørt ved korset.
Så skal de ha brakt korset til kirken, hvor det skal ha leget syke som rørte ved det. De syke skal ha kastet fra seg krykkene på et sted ved kirken som også i dag heter Krykkjehaugen. Det fortelles at presten Peder Simenssen i 1546 skal ha brent seks hestelass med krykker og staver fra dette stedet. Fana kirke var i middelalderen en pilegrimskirke, og det lå også et hospital ved kirken. Etter reformasjonen skal korset ha blitt fjernet av Tord Roed, lensherren på Bergenhus, men båten som førte det skal ha sunket. I vernebrevet fra pave Gregor IX er kirken omtalt som Det hellige kors' kirke.
Museum of the City of New York

The Museum of the City of New York er et kunstgalleri og historisk museum etablert i 1923 med formål om å presentere historien om New York City og dens innbyggere. Museet ligger på Fifth Avenue mellom 103rd og 104th Street, med utsikt mot Central Park. Billetter koster $10 for voksne og inkluderer alle utstillingene.
2. februar

Navnedag

Jomar, Jostein og Omar
Messaure kraftverk

Messaure kraftverk er en demning med et vannkraftverk i Sverige. Den er anlagt i Luleälven i nordlige Sverige. Installert vannkrafteffekt er 452 MW.
Linxiang (Yueyang)

Linxiang (临湘; pinyin: Línxiāng) er et byfylke i provinsen Hunan i Folkerepublikken Kina. Det ligger under byprefekturet Yueyang.
Befolkningen var på 472 746 innbyggere i 1999.

Samferdsel

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Rødenes

Rødenes er en tidligere selvstendig kommune i Østfold fylke. Rødenes ble opprettet som Rødenes formannskapsdistrikt i 1837. 1. januar 1902 ble Rømskog skilt ut fra Rødenes som egen kommune. Rødenes hadde etter utskillelsen 1 378 innbyggere. 
1. januar 1964 ble Rødenes og Øymark kommuner slått sammen til den nye Marker kommune. Rødenes hadde ved sammenslåingen 1 314 innbyggere.
Doom II: Hell on Earth

Handling

Etter at basene på Mars' måner Phobos og Deimos ble overkjørt av demoner, klarte en enslig marinesoldat å unnslippe. Da marinesoldaten omsider kommer tilbake til jorden fikk han raskt sitt livs sjokk; Jorden har lidd samme skjebne som Mars' måner og demonene er overalt.

Oppbygning

Spilleren må kjempe seg igjennom 31 forskjellige nivåer, hvor det siste nivået har en vrien boss. Nivået, som heter "Icon of Sin" (Syndens Ikon) består av et stort bilde av et demonhode på en vegg. Demonen har et åpent felt i pannen, og maner konstant frem andre demoner og forskjellige fiender, som tar spillerens oppmerksomhet.
Forøvrig er det gjort referanser til tidligere spill som id Software har utgitt, blant annet Commander Keen fra 1990 og Wolfenstein 3D fra 1992. Begge spillene har sine respektive hemmelige nivåer, som kan entres ved å dra i godt bortgjemte spaker for å avslutte nivåene på en annerledes måte og sende spilleren til det hemmelige nivået.
For å bekjempe demonen må man løpe til andre enden av den store amfi-lignende arenaen og dra i en spak, så en elevator aktiveres rett foran demonens ansikt. Elevatoren blir stående på topp i to sekunder, så begynner den sin nedfart. I løpet av de to sekundene er det om å gjøre å pumpe missiler fra spillerens rakettkaster inn i det åpne feltet på demonens hode. Dette må gjentas 4-5 ganger.
Det er faktisk spillets designer, John Romero som er den siste fienden. Det er et bilde av hans avkappede hode tredd på et spyd som faktisk tar i mot skaden fra rakettkasteren. Forøvrig så er det demoniske ropet som blir ropt ut av demonhodet når spilleren entrer arenaen, en reversert, forvridd utgave av Romero selv som sier "To Win The Game, You Must Kill Me, John Romero", dette som et lite easter egg.
Doom II mottok svært gode kritikker av både fans og spillanbefalere. Dets kildekode er enda brukt som base for forskjellige Doom-level-editors, og fans lager nivåer selv i hopetall, da editoren og prinsippet i modifisering av nivåer i spillets grafikkmotor er svært simpelt.
Oberlin College

Oberlin College er en mindre høyskole i Oberlin i Ohio i USA med rundt 3000 studenter. Den ble grunnlagt i 1833 samtidig med byen av samme navn av to  presbyterianske pastorer. Navnet er til minne om en sosialreformator og pastor fra Alsace, pastor Johann Friedrich Oberlin. Colleget er privat. De mest ettertraktede studieretningene er anglistikk, historievitenskap og biologi. Oberlin  Conservatory, et musikkonservatorium, har et godt rykte. Oberlin er også et av de ledende amerikanske kunstakademier og er kjent for sin liberalitet.
Oberlin College var en forløper for fellesundervisning for kvinner og menn – det ble foreskrevet der i 1834. Siden 1835 har det på like linje opptatt afroamerikanske studenter – som det første college i landet. Det gjelder som en av «rugekassene» for abolisjonismen, den bevegelse som arbeidet for avskaffelse av slaveriet. Oberlin var også en holdeplass (nr. 99) for Underground Railroad. I 1858 var det som sådan forviklet i en oppsiktsvekkende redningsaksjon for rømte slaver fra Sørstatene.

Rangeringer

U.S. News & World Report rangerte Oberlin College som nummer 23 blant liberal arts-collegene i USA i 2015,  Forbes plasserte det på 46.-plass blant alle colleger i USA, mens Washington Monthly rangerte det som nr. 10 av amerikanske liberal arts-colleger i 2014. 
Oberlin College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
De hundre sveitsergardister

Cent-Garde, Cent-Suisses, eller de hundre sveitsergardister (tysk: Hundertschweitzer), var en styrke som ble opprettet i 1480 da kong Ludvig XI av Frankrike avdelte en gruppe sveitsergardister som sin personlige vaktstyrke. I 1496 dreide seg om hundre infanterisoldater og om lag 27 offiserer og sersjanter. Deres viktigste oppgave var beskyttelsen av kongen inne i hans slott som garde du dedans du Louvre (Louvres innendørsvakt), men tidligere hadde de også ledsaget kongen under krig. Under slaget ved Pavia (1525) falt alle kong Frans I' cent-gardes før kongen ble fanget og ført til Apania.
De hundre sveitsergardister delte oppgaven om det innendørs vakthold med kongens livvakter (Garde du Corps), som bestod av franskmenn.
De hundre sveitsergardister var bevæpnet med hellebarder; deres blader hadde det kongelige våpen i gull. De hadde også sverd med skjefter av gull. Deres seremonielle uniformer ble båret til 1789, og var en forseggjort 1600-talls sveitsisk drakt dekket med broderier og livré med blonder. En mindre ornamentert blå og rød  uniform med bjørneskinnshodeplagg ble brukt under vanlig tjeneste.
Cent Suisses ble oppløst etter Ludvig XVI forlot Versailles i oktober 1789.
Styrken ble imidlertid gjenopprettet den 15. juli 1814 med oppsettelsen av en enhet med 136 vaktmannskaper og åtte offiserer. De ledsaget Ludvig XVIII til eksil i Belgia året etter, og returnerte med ham til Paris etter Slaget ved Waterloo. Enheten gjenopptok sine tradisjonelle rolle som palassvakter ved Tuileriene, men de ble i 1817 erstattet av en ny vaktstyrke bestående av menn utvalgt fra franske regimenter og fra kongens garde.
Lake Darling

Lake Darling er en innsjø i elva Souris i Renville County i Nord-Dakota. Den er laget ved bygging av Lake Darling dam og ligger 16 miles nord og 13 miles vest for Minot. Innsjøen er 9501 acres, har en omkrets på 68 miles og en maksimal dybde på 26 fot. Den er populær for fiskere og har rampe for å sette ut båter. Man kan få gjedde og abbor når man fisker her.
Kwangmyong (intranett)

Kwangmyong (Chosongul: 광명; Hanja: 光明; som betyr «lys, skinnende») er et nordkoreansk datanettverk som ble etablert i år 2000. Det kan aksesseres av nettlesere og inkluderer e-post, nyhetsgrupper og en søketjeneste.
I Nord-Korea er det bare en liten gruppe mennesker som får tilgang til Internett, og Kwangmyong er det eneste datanettverket som er tilgjengelig for andre mennesker. Dette er gratis å bruke.
Kwangmyong er spesialprodusert for innenlands bruk i Nord-Korea og er ikke direkte knyttet til Internett. Informasjonen som er tilgjengelig på Kwangmyong er tilpasset hva nordkoreanske myndigheter ønsker at nettverket skal inneholde. Imidlertid er innhold fra Internett gjort tilgjengelig i redigert versjon på Kwangmyong.
Datanettverket er tilgjengelig på koreansk, men blir vedlikeholdt av 2000 eksperter ifølge offisiell informasjon, også på andre språk som russisk, kinesisk, engelsk, fransk og japansk.
Fruktsukker

Fruktose i mat

Frukt, grønnsaker og honning er naturlige kilder til fruktose. I tillegg består vanlig bordsukker (rørsukker/sukrose) av 50 % fruktose.
Lungbarrow

Handling

Doktoren drar til sin hjemplanet, Gallifrey, og huset Lungbarrow hvor hans 44 søskenbarn har vært fanget i over 800 år. Doktoren blir beskyldt for mord, men han får hjelp av de tidligere følgesvennene Ace, Romana, K-9 og Leela. Han oppdager også en hemmelighet som forbinder ham med en person fra Gallifreys historie kjent som Other.

Bakgrunn

Lungbarrow avslutter historiene med den sjuende Doktoren i New Adventures og den sender ham for å hente Masters levninger fra planeten Skaro, som TV-filmen fra 1996 begynner med.
Romanen som fulgte Lungbarrow, Lance Parkins The Dying Days, handler om den åttende Doktoren. Virgin mistet deretter lisensen til å gi ut Doctor Who-bøker og de valgte å fortsette New Adventures med en figur fra serien som BBC ikke eier; tidligere følgesvenn Bernice Summerfield. Lungbarrow og Dying Days hjelper derfor til med å fremheve Summerfield mere og gjøre det mulig for den sjuende Doktorens daværende følgesvenn, Chris Cwej, å dukke opp i bøkene om Summerfield.
Platts roman handler stort sett om å fullføre det som var kjent som «the Cartmel masterplan». I de siste to sesongene av TV-serien, før den ble satt på pause (1988–1989), introduserte daværende manusredigerer Andrew Cartmel hint om bakgrunnen til Doktoren i TV-serien. Antydninger om at Doktoren er mer enn bare en time lord ble skrevet inn i manusene til Ben Aaronovitchs Remembrance of the Daleks og Kevin Clarkes Silver Nemesis. Hvis ikke produksjonen av serien hadde blitt stoppet, ville flere avsløringer ha kommet i den neste sesongen. Opprinnelig sendte Platt inn Lungbarrow som et forslag til en historie i TV-serien, men produsent John Nathan-Turner syntes den avslørte for mye om Doktorens bakgrunn. Elementer fra historien ble dog brukt i historien Ghost Light, som Platt skrev.
Lungbarrow avslører derfor mye om Doktorens hjemplanet og hans rase. Noe av dette har blitt hintet om siden den første New Adventures-romanen. Flere av forfatterne som jobbet på denne serien gikk over til å skrive for BBC Books' Doctor Who-serie og elementer fra Lungbarrow ble også brukt i noen av disse bøkene. Det har også blitt skrevet ting i disse bøkene som motsier Lungbarrow.
En ny versjon av boken med oppdatert innhold, kommentarer fra forfatteren og illustrasjoner, ble gitt ut som en e-bok på BBCs nettsider 22. august 2003.
Shiprocked

ShipRocked er en årlig musikkfestival til sjøs på et cruiseskip, med konserter av flere hardrock og heavy metal-band. Festivalen har flere scener rundt på skipene, og det er flere aktiviteter for å oppmuntre til kontakt mellom bandene og fans.
Hoeryong

Administrativ inndeling

Byen er delt inn i 19 dong (nabolag) og 28 ri (landsby).
Trad. Blues With Harmonica and Guitar

Trad. Blues With Harmonica and Guitar er et musikkalbum med Bjørn Berge og Jan Flaaten fra 1994. 
Dette er duoens eneste plate
Softmax-funksjonen

Eksempel

Hvis vi lar input være [1,2,3,4,1,2,3], vil softmax av det være [0.024, 0.064, 0.175, 0.475, 0.024, 0.064, 0.175]. Output har det meste av vekten der tallet 4 var i det opprinnelige input. Det er dette funksjonen normalt blir brukt til: å vektlegge den største verdien, og dempe verdier som er betydelig lavere enn maksimumsverdien.

Forhold til Boltzmann-distribusjonen

Softmax-funksjonen er i tillegg sannsynligheten for at et atom blir funnet i en kvantetilstand med energi  når atomet er en del av et ensemble som har nådd termisk likevekt med temperatur . Dette er kjent som Boltzmann-distribusjonen. Det forventede relative belegget til hver tilstand er  og dette er normalisert slik at summen over energinivåene blir til 1. I denne analogien er input til softmax-funksjonen den negative energien til hver kvantetilstand delt på .
Sphecodina

Utseende

Middelsstore (vingespenn ca. 50-70 millimeter), kraftige, mørkbrune svermere med kort, tykk kropp og forholdsvis små vinger. Forvingene er noe flikete. Bakvingene er farget i gult og svart. Larvene er svært variable i fargen, hornet på det siste bakkroppsleddet somde fleste svermerlarver har er redusert til en vorte, som gjerne er i en kontrasterende farge mot kroppen.

Levevis

Larvene lever på planteslektene Vitis og Ampelopsis (vinfamilien). De voksne sommerfuglene av S. abottii flyr i skumringen og lager en summende lyd ikke ulikt humler, mens S. caudata er dagaktiv, mest om formiddagen.

Utbredelse

Slekten har en to-delt utbredelse: Sphecodina abbottii lever i det østlige Nord-Amerika mens Sphecodina caudata lever i Asia.
Giovanni Branca

Liv

Branca ble født den 22. april 1571 i Sant' Angelo i Lizzola. Fra 1616 var Branca ansatt ved Sacra Casa (Jomfruens hellige hus) i Loreto. Han ble  borger av Roma i 1622. Han døde den 24. januar 1645 i Loreto.

Le Maskin

Branca laget mange forskjellige mekaniske oppfinnelser. Hele samling dedikerte han senere til Cenci, som var guvernør i Loreto, Ancona. Beskrivelsen av disse ble senere utgitt i bokform i Roma i 1629, under tittelen Le machine. Arbeidet inneholder 63 graveringer med beskrivelser på italiensk og latin. Dette var et eksempel på Teater av maskiner, en sjanger som dukket opp på 1500-tallet og som ble oppkalt etter Jacques Besson's Theatrum Instrumentorum fra 1571. Imidlertid var Besson's bok vakkert illustrert med tegninger, mens Branca's bok ble en liten trykksak (octavo) illustrert med tresnitt av nokså dårlig kvalitet.
I motsetning til tidligere forfattere hadde ikke Branca gjorde krav på å være oppfinneren av mange av de presenterte maskinene. I et tilfelle er en også usikker på hvordan den aktuelle maskinen er ment å fungere. Historikeren Alex Kellerhar uttalt at hans maskiner "ser ut som teoretiske oppfinnelser som sjelden har vært forsøkt konstruert og fått til å virke".
Branca's såkalte dampmaskin er vist som den 25. illustrasjonen i Le Maskinen. Det består av et hjul med flates skovlere langs periferien som et skovlhjul. Illustrasjonen viser at hjulet roterer når   damp produsert i en lukket beholder stråler mot det. Derfor er det nærliggende å kalle dette for en  dampturbin. Branca antydet at det kunne bli brukt for å drive mortere, slipemaskiner, pumping av vann og drift av sag. Oppfinnelsen har ikke mye tilfelles med senere oppfinnelser for å benytte damp. Den representerer heller ikke noen stor utvikling av eolipil beskrevet av Heron av Alexandria på 100-tallet (etter Kristi fødsel).

Manualene d'Architettura

Branca's bok Manuale d’Architettura som ble publisert i 1629 var en praktisk veileder for planlegging og byggearbeid. Den regnes som den første håndbok for arkitektur. Branca's hadde erfaring som arkitekt på grunn av hans stilling som inspektør ved bygginen av Sacra Casa i Loreto. En stilling han ble utnevnt til at hertugen av Urbino. De fleste av hans arkitektoniske verker var  detaljerte gjengivelser av Jacques Besson og Androuet du Cerceau. Det ble republisert i 1772 med Leonardo de Vegni.
Branca korresponderte med Benedetto Castelli og omtaler hans arbeid i det siste kapittel av Manuale d’Architettura, som omhandler elver. Castelli skrev til Branca og oppfordret ham til å forsvare seg mot dem som hadde avist hans vurderinger av hvorfor deres laguner ble fylt av mudder. For øvrig er Castelli ofte ansett for å være grunnleggeren av  hydrodynamikken. Ved en annen anledning skrev Branca til Castelli om formgivning av en dyse for en omvendt hevert som skulle installeres i en fontene.

Påvirkning fra Branca arbeid

Det er uklart hvor innflytelsesrik Branca arbeid var. Men det var kjent at Robert Hooke hadde en kopi av Branca's arbeid.
Ingeniører Uten Grenser Norge

Organisering

IUG Norge er en grasrotbevegelse som medførte en formell stiftelse den 7. februar 2011, på Ingeniørenes Hus i Oslo. Hvert enkeltmedlem må selv aktivt engasjere seg gjennom prosjektarbeid eller i en av organisasjonens ulike avdelinger. Det var 72 enkeltpersoner som etablerte organisasjonen i 2011, og i 2013 hadde medlemstallet vokst til 600. Det finnes både generelle regionsavdelinger og egne studentavdelinger; IUG Oslo og Omegn, IUG Hordaland, IUG Rogaland og IUG NTNU. I tillegg er det også et sentralt organ som arbeider med kvalitetssikring og institusjonelt samarbeid.
Ingeniører Uten Grenser samarbeider aktivt med både bistandsorganisasjoner og næringsliv. Multiconsult tegnet i 2013 en egen samarbeidsavtale med organisasjonen. Dette inkluderer både finansiell støtte og utlån av personell til de prosjektene som IUG engasjerer seg i. Fagorganisasjonene NITO og Tekna bidrar ellers også med organisatorisk støtte til IUG.
IUG utøver bistandsarbeid gjennom sekondering av personell til andre bistandsorganisasjoner og ved koordinering av masteroppgaver for ingeniørstudenter. Organisasjonen har så langt vært engasjert i seks ulike prosjekter i landene Haiti, Kenya og Afghanistan. Blant samarbeidspartnerne er Aid in Action, Arc Aid og Afghanistankomiteen.
Wim Jansen

Landslaget

Wim Jansen spilte 65 landskamper for Nederlands herrelandslag. Han ble tatt ut i Nederlands tropp til VM i fotball 1974, 1978 og EM i fotball 1976.
Agder Taxi

0700 Agder Taxi AS er et norsk drosjeselskap som holder til i Kristiansand.
Selskapet ble stiftet 1. juli 1992.
Norgesmesterskapet i orientering 1990

Norgesmesterskapet i orientering 1990 bestod av flere arrangementer som i 1990 kåret norgesmestere i orientering.
Hovedmesterskapet ble arrangert i Selbu 13.-16. september. Kongepokalene ble vunnet av Ragnhild Bente Andersen og Håvard Tveite.
Park County (Colorado)

Historie

Fylket ble grunnlagt i 1861 og er et av de opprinnelig sytten fylkene i Colorado. Det fikk sitt navn etter den store geografiske regionen «South Park» som fikk sitt navn av pelsjegere i området.
COSCO

China Ocean Shipping (Group) Company, forkortet COSCO eller COSCO Group, er et av de største linjeshippingselskaper i verden. Det er statseid av Folkerepublikken Kina.
Cosco har 130 fartøyer og beseiler over 100 havner over hele verden. Selskapet er sjette størst i antall containerskip og niende største i aggregert containervolum i verden.
Gruppen består av 6 listede selskaper med mer enn 300 datterselskaper, tilbyr tjenester i freight forwarding, skipsbygging, skipsverft, terminaldrift, containerproduksjon, handel, finans, eiendom, og IT. Gruppen eier og opererer en variert handelsflåte med 600 fartøy med total kapasitet opptil 35 millioner DWT.
De er størst tørrbulkcarrier i Kina og en av de største tørrbulkselskaper i verden. I tillegg er selskapet største liner carrier i Kina.
Sola Ryttersportklubb

Sola Ryttersportsklubb ble stiftet høsten 1993 i Sola kommune i Rogaland. Klubben er kjent over store deler av landet for sitt årlige Sola Open stevne som arrangeres i juni hvert år. Banen er da pyntet med et hav av fargerike sommerblomster som gjør rammen rundt dette arrangementet helt spesielt. Klubben holdt til på Snøde Hestesenter ved Hafrsfjord på Snøde ved Tananger. Klubben vokst til å bli en av de større i Rogaland.
Provinsrådet på Rotuma

Provinsrådet på Rotuma er et kommunalt råd på øya Rotuma. På grunn av Rotumas spesielle status har rådet større makt enn kommunale myndigheter på Fiji. På enkelte områder virker det som en lovgivende forsamling, men er underlagt det Fijiitiske parlamentet.
Rådet består av fjorten medlemmer og tre rådmenn. Hvert av de syv distriktene på Rotuma har to representanter i rådet; høvdingen og en valgt representant. De tre rådmenne har ikke stemmerett.